CELEX: 22014D0027
Language: hu
Date: 2014-02-14 00:00:00
Title: Az EGT Vegyes Bizottság 27/2014 határozata ( 2014. február 14. ) az Európai Gazdasági Térségről szóló megállapodás XIII. mellékletének (Közlekedés) módosításáról

17.7.2014   
            
            
               HU
            
            
               Az Európai Unió Hivatalos Lapja
            
            
               L 211/36
            
         AZ EGT VEGYES BIZOTTSÁG 27/2014 HATÁROZATA
   (2014. február 14.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Repülésbiztonsági Ügynökség szabványosítási vizsgálatok végzésével és a 216/2008/EK európai parlamenti és tanácsi rendelet szabályai alkalmazásának nyomon követésével kapcsolatos munkamódszereiről, valamint a 736/2006/EK bizottsági rendelet hatályon kívül helyezéséről szóló, 2013. június 28-i 628/2013/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               A 628/2013/EU végrehajtási rendelet hatályon kívül helyezi az EGT-megállapodásba foglalt 736/2006/EK bizottsági rendeletet (2), amelyet ezért el kell hagyni az EGT-megállapodásból.
            
         
               (3)
            
            
               Az EGT-megállapodás XIII. mellékletét ezért ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   Az EGT-megállapodás XIII. melléklete 66qa. pontja (736/2006/EK bizottsági rendelet) szövegének helyébe a következő szöveg lép:
   „32013 R 0628: a Bizottság 2013. június 28-i 628/2013/EU végrehajtási rendelete az Európai Repülésbiztonsági Ügynökség szabványosítási vizsgálatok végzésével és a 216/2008/EK európai parlamenti és tanácsi rendelet szabályai alkalmazásának nyomon követésével kapcsolatos munkamódszereiről, valamint a 736/2006/EK bizottsági rendelet hatályon kívül helyezéséről (HL L 179., 2013.6.29., 46. o.).
   A rendelet rendelkezései e megállapodás alkalmazásában a következő kiigazításokkal értendők:
   
               a)
            
            
               A 8. cikk (1) és (4) bekezdésében, a 9. cikk (1) bekezdésében, a 10. cikk (1) bekezdésének c) pontjában, a 16. cikk (6) és (7) bekezdésében, a 17. cikk (4) bekezdésének e) pontjában és (6) bekezdésben, a 19. cikk (3) bekezdésében, a 22. cikk (3) bekezdésének b) pontjában és (4) bekezdésében és a 23. cikkben az EFTA-államok tekintetében a »Bizottság« szövegrész helyébe az »EFTA Felügyeleti Hatóság« szövegrész lép.
            
         
               b)
            
            
               A 21. cikk (1) bekezdésében a szöveg az »uniós megállapodás« szavak után kiegészül a »vagy az EFTA-államok és a harmadik ország közötti megállapodás« szavakkal, a »216/2008/EK rendelet« szavak után pedig az »az EGT-megállapodás céljaira kiigazított« szavakkal.
            
         
               c)
            
            
               A 21. cikk (2) bekezdésében a szöveg az »Unió és az ICAO közötti« szavak után kiegészül a »vagy valamely EFTA-állam és az ICAO közötti lehetséges jövőbeni együttműködési megállapodás« szavakkal.”
            
         2. cikk
   A 628/2013/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. február 15-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. február 14-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 179., 2013.6.29., 46. o.
   
   
      (2)  HL L 129., 2006.5.17., 10. o.
   
   
      (3)  Alkotmányos követelmények fennállását nem jelezték.